प्रस, ज्योति नगर: गोली मारकर कार लूट में वॉन्टेड बदमाश को ज्योति नगर पुलिस ने दबोच लिया। आरोपी की पहचान अमर कॉलोनी, ईस्ट गोकलपुरी निवासी लोकेश (35) के रूप में हुई। उसके पास से एक पिस्टल भी बरामद की गई। गोली मारकर कार लूट की वारदात 14 फरवरी को नेताजी सुभाष प्लेस इलाके में हुई थी। इस मामले में शमी नामक बदमाश को पहले ही अरेस्ट किया जा चुका है, इस केस में लोकेश फरार चल रहा था। पुलिस ने बताया कि उसे इससे पहले राम रहीम की गिरफ्तारी के दौरान ज्योति नगर पुलिस ने बसों में आग लगाने के आरोप में भी अरेस्ट किया था।
पुलिस को सूचना मिली थी कि एक बदमाश किसी वारदात को अंजाम देने के उद्देश्य से लोनी रोड पर स्थित एलआइजी फ्लैट पहुंचने वाला है। सूचना के आधार पर पुलिस की एक टीम बनाई गई। पुलिस टीम ने लोनी रोड पर ट्रैप लगाकर आरोपी को अरेस्ट कर लिया। वह पैदल ही वहां पहुंचा था। पूछताछ में आरोपी लोकेश ने 14 फरवरी की लूट में शामिल होने का जुर्म कबूल कर लिया।